เรียนเจ้าหน้าที่ที่เกี่ยวข้อง

ขอเรียนให้ทราบถึงปัญหาการจอดรถของอู่ซ่อมรถบนถนนเส้นใหญ่  อู่ซ่อมรถเหล่านี้มักจอดรถซ้อนซ่อมบนถนน และจอดบนทางเท้าโดยไม่คำนึงถึงความเดือดร้อนของคนอื่น  ใกล้โรงเรียน เด็กนักเรียนเดินบนทางเท้าไม่ได้ ต้องลงถนนเดิน  การใช้พื้นที่สาธารณะเพื่อหาประโยชน์ของอู่ซ่อมรถห้องแถวเป็นสิ่งที่ไม่เหมาะสม  นอกจากนี้  รถรอซ่อมยังถูกจอดในที่ต่างๆ  และแม้โดนใบสั่งก็ยังไม่สนใจ  ยิ่งไปกว่านั้น  แม้ล็อคล้อ  เจ้าหน้าที่ตำรวจท้องที่มาปลดออก แต่ใบสั่งยังคงคาอยู่หน้ารถ  แสดงให้เห็นถึงความไม่เกรงกลัวต่อกฎหมาย

จึงอยากขอให้หน่วยงานที่เกี่ยวข้องช่วยดำเนินการแก้ไขปัญหานี้  เพื่อความปลอดภัยและความสะดวกของผู้ใช้ทางเท้าและคนในชุมชน  ขอขอบคุณล่วงหน้า